Patrick Henry Pearse zo anvet Pádraig Pearse en emsav iwerzhonat (Pádraig Anraí Mac Piarais en iwerzhoneg). Ganet e oa bet e Dulenn dan 10 a viz Du 1879 ha tremenet e oa dan 3 a viz Mae 1916. Kelenner, alvokad, barzh, skrivagner, emsaver ha broadelour, bet e oa unan eus pennoù Emsavadeg Pask e 1916. Anvet e oa neuze Prezidant eus ar gouarnamant da chortoz eus Republik Iwerzhon en unan eus ar chemennadennoù savet gant pennoù an emsavadeg. Da-heul chwitadenn an emsavadeg ha kondaonidigezh dar marv roet da Bearse ha war un dro de vreur Liam Mac Piarais (Willie Pearse) ha da bevarzek penn all, e voe sellet ouzh Pearse evel enkorfadur an emsavadeg gant kalz tud.